Zmenený a doplnený návrh smernica európskeho Parlamentu a Rady o licencii riadiaceho letovej prevádzky Spoločenstva (predložená Komisiou podľa článku 250, odsek 2 Zmluvy o ES) /* KOM/2005/0293 v konečnom znení - COD 2004/0146 */





[pic] | KOMISIA EURÓPSKYCH SPOLOČENSTIEV | Brusel, 23.06.2005 KOM(2005) 293 v konečnom znení 2004/0146 (COD) Zmenený a doplnený návrh SMERNICA EURÓPSKEHO PARLAMENTU A RADY o licencii riadiaceho letovej prevádzky Spoločenstva (predložená Komisiou podľa článku 250, odsek 2 Zmluvy o ES) 2004/0146 (COD) Zmenený a doplnený návrh SMERNICA EURÓPSKEHO PARLAMENTU A RADY o licencii riadiaceho letovej prevádzky Spoločenstva SÚVISLOSTI Postúpenie návrhov Rade a Európskemu Parlamentu (COM(2004) 0473 – 2004/0146(COD)) v súlade s článkom 80 ods. 2 Zmluvy: | 12. júla 2004 | stanovisko Európskeho Hospodárskeho a sociálneho výboru: | 9. marca 2005 | stanovisko Výboru regiónov: | stanovisko nebolo zaslané | stanovisko Európskeho parlamentu, prvé čítanie: | 8. marca 2005 | CIEľ NÁVRHU Jedným z kľúčových prvkov balíka jednotného vzdušného priestoru je návrh Komisie smernice Európskeho parlamentu a Rady o licencii riadiaceho letovej prevádzky Spoločenstva. Licenciou sa prispieva k uznaniu osobitných právomocí riadiacich letovej prevádzky na úrovni Spoločenstva. Zároveň veľké a zosúladené kompetencie sú súčasťou širšej bezpečnostnej politiky Spoločenstva a prispejú k pružnejšej organizácii pracovníkov, najmä pokiaľ ide o cezhraničné poskytovanie služieb a zriadenie a riadenie funkčných blokov leteckého priestoru. KOMENTÁR K ZMENÁM A DOPLNENIAM PRIJATÝM EURÓPSKYM PARLAMENTOM Úvod Európsky Parlament prijal 21 zmien a doplnení, z ktorých Komisia prijíma 18 (pozri body 3.2 a 3.3). Komisia však nemôže prijať tri zmeny a doplnenia Parlamentu (pozri bod 3.4). Zmeny a doplnenia prijaté Komisiou Komisia podporuje všetky zmeny a doplnenia týkajúce sa návrhov a zdôrazňuje dôležitosť bezpečnostných noriem. Toto je v prípade zmien a doplnení 1, 2, 3, 5, 7, 8, 9, 11, 12, 13 a 15. Komisia tiež podporuje stanovisko Parlamentu s ohľadom na zmeny a doplnenia, kde sa citlivo dosiahne rovnováha medzi bezpečnostnými požiadavkami a očakávaniami z hľadiska mobility, ktoré pokrývajú schválenie na „celoštátnej“ úrovni (zmena a doplnenie č. 16) a jazykový režim (zmeny a doplnenia 10 a 17). S cieľom vziať do úvahy zmenu a doplnenie č. 10 zavádza zmenený a doplnený návrh osobitný postup pri schvaľovaní jazykového testu namiesto úplného certifikačného postupu, tak ako to navrhol Parlament. Zmeny a doplnenia 10 a 17 vedú k tejto novému zoštylizovaniu článku 8 ods. 4: Článok 8 4. Členské štáty môžu nariadiť požiadavky z hľadiska miestneho jazyka na základe bezpečnostných dôvodov. Bez toho, aby boli dotknuté ustanovenia odseku 1, v určitých prípadoch a na základe [...] bezpečnostných dôvodov, členské štáty môžu vyžadovať úroveň 5 stupnice hodnotenia jazykových znalostí [...] angličtiny a(alebo) miestneho jazyka, ak si to vyžadujú prevádzkové okolnosti [..] hodnotenia alebo potvrdenie, tak ako uvedené v prílohe II . Každá takáto požiadavka musí byť objektívne opodstatnená, nediskriminačná, primeraná a transparentná. Znalosť sa preukazuje vysvedčením, ktoré sa vydá po transparentnom a objektívnom hodnotení a ktoré schvaľuje štátny kontrolný orgán. [1] S ohľadom na účtovné štandardy Komisia podporuje zmenu a doplnenie 18, ktorou sa navrhuje vymazanie ods. 1 článku 11. Zmeny a doplnenia, ktoré Komisia prijala čiastočne alebo v zásade Komisia podporuje myšlienku následného uplatňovania smernice sociálnymi, partnerskými organizáciami (zmena a doplnenie 6) a odkaz na vnútroštátne sociálne právne predpisy a nariadenia v prípade mobility (zmena a doplnenie 20) za predpokladu, že tieto myšlienky sa zohľadnia v odôvodneniach v príslušnej forme právneho návrhu. Myšlienka bezpečnostného školenia a krízového manažmentu uvedená v zmene a doplnení 14 sa uvedie v prílohe I časť A, v ktorej je uvedená počiatočná problematika školenia. Zmeny a doplnenia 6, 14 a 20 by viedli k tejto úprave odôvodnenia 16 a časti A prílohy I a zavedeniu nového odôvodnenia písm. a ods. 16: (16) Táto smernica môže mať vplyv na denné pracovné postupy riadiacich letovej prevádzky. Sociálni partneri by mali byť informovaní a všetky opatrenia, ktoré majú podstatný sociálnym význam by sa mali s nimi primeraným spôsobom prekonzultovať. Preto sa to prekonzultovalo s výborom pre odvetvový dialóg, ktorý je založený na základe Rozhodnutia Komisie 1998/500/ES z 20. mája 1998 o zriadení Výborov pre medziodvetvový dialóg propagujúci dialóg medzi sociálnymi partnermi na európskej úrovni a akýkoľvek ďalší vývoj by sa s nim mal prekonzultovať. Príloha I Časť A Ods. 2: Počiatočné školenie sa skladá z nasledovných predmetov: letecké právo, riadenie leteckej premávky vrátane postupov na civilno-vojenskú spoluprácu, meteorológia, navigácia, lietadlo a princípy letu vrátane dorozumievania sa medzi riadiacim leteckej prevádzky a pilotom, ľudské faktory, zariadenia a systémy, profesionálne prostredie, nezvyčajné/núdzové situácie, vrátane bezpečnosti a krízového manažmentu , poruchy systémov, jazykových znalostí vrátane rádiotelefónnej frazeológie. (16a) Členské štáty by mali zabezpečiť, aby práva a povinností zamestnaneckého vzťahu medzi riadiacimi letovej prevádzky a zamestnávateľom sa upravili ustanoveniami, ktoré sa týkajú členských štátov, kde riadiaci letovej prevádzky vykonávajú obyčajne svoju prácu bez ohľadu na vzdušný priestor, ktorý je v ich pôsobnosti. Zmeny a doplnenia, ktoré sa odmietli Komisia nemôže podporiť zmenu a doplnenie 19. Podľa názoru Komisie medzinárodné účtovné štandardy sú dostatočne zastrešené inými právnymi predpismi a zákonmi Spoločenstva. Ďalej Komisia nepodporuje zmeny a doplnenia 4 a 21. Zmena a doplnenie 4 povedie k oneskorenému zavedeniu štandardov Spoločenstva a platnosti súčasne tak licencií Spoločenstva, ako i licencií jednotlivých štátov. Toto nie je prijateľné v prípade bezpečnosti. Zmena a doplnenie 21 sa odmietla, keďže sa odchyľuje od štandardnej klauzuly o sankciách. Záver Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcom texte. [1] Kurzíva a hrubé písmo označuje zmeny návrhu Parlamentu Komisii. Návrhy zmien a doplnkov sú označené podčiarknutím textu.